Petter Hellsing er textíllistamaður frá Sviðþjóð og styrkhafi í Textíllistamiðstöðinni í Kvennaskólanum í september og október . Mánudaginn þann 27.10. var boðið upp á hádegisfyrirlestur í Kvennaskólanum þar sem hann sagði frá list sinni og dvöl sinni á Blönduósi . Petter er áhugasamur um sögu textíls og vefnað en hann vann mikið með íslenskri ull á meðan hann var í listamiðstöðinni : ,, Í list minni hef ég unnið með hlutverk textíls í hversdagsleikanum og sögum sem tengist honum . Saga og menning textíls í samfélaginu hefur lengi verið áhugasvið mitt . ” Fyrirlesturinn for fram á ensku og var styrkt af Nordic-Baltic Mobility Programme . Allir áhugasamir voru velkomnar – súpa & kaffi var í boði hússins og aðgangur ókeypis .